gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
જિયો વિશે શું કહે છે રિલાયન્સ ઇન્ડસ્ટ્રીઝના બૉસ?
મુકેશ અંબાણીની રોકાણકારોને ધરપત, મૂડી પર ૧૮-૧૯ ટકાનું વળતર મળશે, રિલાયન્સ જિયો ઇન્ફોકૉમ ફક્ત ટેલિકૉમ ઑપરેટર નથી, ઇન્ટરનેટ કંપની છે
રિલાયન્સ જિયો ઇન્ફોકૉમ ફક્ત ટેલિકૉમ ઑપરેટર નથી, ઇન્ટરનેટ કંપની છે. એ ઇન્ટરનેટ ઑફ થિંગ્સ, વચ્યુર્‍અલ રિયલિટી અને ડ્રાઇવરલેસ કાર જેવી સર્જનશીલ વસ્તુઓની હારમાળા સર્જશે. જોકે આજની તારીખે કંપનીનું લક્ષ્ય કનેક્ટિવિટી બિઝનેસને સક્ષમ બનાવવાનું છે.
રિલાયન્સ ઇન્ડસ્ટ્રીઝના ચૅરમૅન મુકેશ અંબાણીએ તેમની નવી કંપની રિલાયન્સ જિયોની રૂપરેખા ઉપરોક્ત શબ્દોમાં રજૂ કરી છે.
મુકેશ અંબાણીએ એક અંગ્રેજી અખબારને આપેલી મુલાકાતમાં રોકાણકારોનો ડર દૂર કરતાં કહ્યું હતું કે જિયોએ ૨.૫ લાખ કરોડ રૂપિયા જેટલું રોકાણ કર્યા બાદ નિ:શુલ્ક વૉઇસ કૉલ તથા ઘણા જ સસ્તા દરે ડેટા આપવાની જાહેરાત કરી હોવા છતાં કંપની મૂડી પર ૧૮-૧૯ ટકા જેટલું આકર્ષક વળતર આપશે.
ભારતના આ સૌથી વધુ ધનવાન ઉદ્યોગપતિએ કહ્યું હતું કે ‘હું તમને આશ્વાસન આપું છું કે અમને નુકસાન નહીં થાય. આપણે ભલે મોટો નફો રળી નહીં શકીએ, પરંતુ આપણી મૂડી પર ૧૮-૧૯ ટકાનું વળતર મળવાની આશા છે.’
અંબાણીએ દેશના મોટા ટેલિકૉમ ઑપરેટરોની પ્રતિનિધિ સંસ્થા સેલ્યુલર ઑપરેટર્સ અસોસિએશન ઑફ ઇન્ડિયાની કામગીરીની ટીકા કરી છે તથા એમાં લોકશાહી લાવવાની વાત કરી છે. તેમણે કહ્યું હતું કે ‘થોડા મહિનાઓ પહેલાં મને ખબર નહોતી કે અસોસિએશન હોવા છતાં એના સભ્યોનો મતાધિકાર તેમની આવક પર આધારિત છે. અમારી આવક શૂન્ય હોવાથી અમારી વાતનું વજન જ પડતું નથી. આ અસોસિએશન ફક્ત એક-બે ટેલિકૉમ ઑપરેટરોનો દૃષ્ટિકોણ રજૂ કરે છે, સમગ્ર ઉદ્યોગનો નહીં. જો ટોચના બે ઑપરેટરોનો હિસ્સો ૫૧ ટકા હોય તો એના હોદ્દેદાર ટોચના બે કે ત્રણ ઑપરેટરોના કર્મચારી જેવા બની જાય છે. જ્યારે અમારી પાસે સારી એવી આવક આવશે ત્યારે અમે એનો દુરુપયોગ થવા નહીં દઈએ એવી હું ખાતરી આપું છું.’
ટેલિકૉમ ઑપરેટરોના ઝઘડાના હલ માટે ટ્રાઇએ આજે બેઠક બોલાવી છે
દેશમાં ટેલિકૉમ કંપનીઓ વચ્ચે શરૂ થયેલી ગળાકાપ સ્પર્ધાને પગલે ઊભા થયેલા પ્રશ્નોના હલ માટે આ ક્ષેત્રની નિયમનકાર સંસ્થા ટ્રાઇએ શુક્રવારે આ કંપનીઓના ઉચ્ચાધિકારીઓની બેઠક બોલાવી છે.
ટેલિકૉમ ઑપરેટરોની પ્રતિનિધિ સંસ્થા સેલ્યુલર ઑપરેટર્સ અસોસિએશન ઑફ ઇન્ડિયાએ આ બેઠકમાં તમામ કંપનીઓને બોલાવવાનો ટ્રાઇને અનુરોધ કર્યો છે. અગાઉ ટ્રાઇએ ફક્ત ભારતી ઍરટેલ, વોડાફોન, આઇડિયા સેલ્યુલર અને જિયોના અધિકારીઓને બોલાવ્યા હતા.
રિલાયન્સ જિયોને અન્ય મોટા ઑપરેટરો ઇન્ટરકનેક્ટિવિટી આપી ન રહ્યા હોવાની ફરિયાદ છે, જ્યારે મોટા ટેલિકૉમ ઑપરેટરોનું કહેવું છે કે તેઓ ઇન્ટરકનેક્ટિવિટી આપી શકે એમ નથી, કારણ કે જો તેઓ આ ઇન્ટરકનેક્ટિવિટી આપવા જશે તો તેમનાં નેટવર્ક જૅમ થઈ જશે. બન્ને પક્ષોએ પોતપોતાની બાજુ ટ્રાઇ તથા ટેલિકૉમ ડિપાર્ટમેન્ટ સમક્ષ માંડી છે. જોકે ડિપાર્ટમેન્ટે દરમ્યાનગીરી કરવાનો ઇનકાર કર્યો છે તથા કંપનીઓને ટ્રાઇનો સંપર્ક સાધવાનું કહ્યું છે.
જિયોની ફરિયાદ છે કે તમામ ટેલિકૉમ કંપનીઓ સાથે કમર્શિયલ કરારો થયા હોવા છતાં સ્થાપિત ઑપરેટરો ટેલિકૉમ ક્ષેત્રે જિયોના પ્રવેશને તોડી પાડવા માટે પ્રયત્નશીલ છે. બીજી બાજુ સ્થાપિત કંપનીઓનું કહેવું છે કે જિયોના જોરદાર ટ્રાફિકને લીધે સર્જા‍નારા અસંતુલનને સંભાળવાની નાણાકીય કે નેટવર્કની ક્ષમતા અમારી પાસે નથી. આ કારણસર તેઓ જિયોને વધારાની ક્ષમતા આપવા બંધાયેલા નથી.
મોદી અમારા પણ વડા પ્રધાન : મુકેશ અંબાણી
રિલાયન્સ જિયોની અખબારી જાહેરખબરમાં વડા પ્રધાન નરેન્દ્ર મોદીની તસવીર પ્રગટ કરવા બાબતે અમુક લોકોએ કંપનીની ટીકા કરી છે. એ સંબંધે મુકેશ અંબાણીએ કહ્યું હતું કે ‘જે રીતે તેઓ તમારા વડા પ્રધાન છે એ જ રીતે અમારા પણ છે. આમાં કોઈ રાજકીય તત્વ નથી. જો અમે જિયોનું લૉન્ચિંગ તેમને સમર્પિત કર્યું ન હોય તો એ વાત કદાચ અયોગ્ય કહેવાત, કારણ કે ડિજિટલ ઇન્ડિયાના ધ્યેયનું શ્રેય તેમને જ મળવું જોઈએ.’
કાશ આજે હું ૩૦ વર્ષનો હોત
આવનારાં ૨૦ વર્ષોમાં ટેક્નૉલૉજીમાં એટલું પરિવર્તન થશે કે એ પાછલાં ૩૦૦ વર્ષોના ઇતિહાસને કવર કરી લેશે. કાશ આજે હું ૩૦ વર્ષનો હોત, કારણ કે આપણી સામે જે પડકાર છે એ બહુ મોટો છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.